Кіраўская (станцыя метро, Самара)

«Кіраўская» () — станцыя Самарскага метрапалітэна. Размешчана на 1-й лініі паміж станцыямі «Юнгарадок» і «Безымянка». Адкрыта 26 снежня 1987 года ў складзе першага пускавога ўчастка Куйбышаўскага метрапалітэна «Юнгарадок» — «Перамога».

 Архітэктура 
Афармленне станцыі распрацаваў архітэктар Ф. А. Сіманян. Падлога — граніт цёплых колераў, на сценах стужкі з мармуру. Столь арачная, белая, падсветленая белым святлом, стварае ілюзію аб’ёму. У тарцах платформы мастацкія пано з чырвонага туфу, якое ўслаўляе стваральную працу чалавека. Выбар тэмы абумоўлены тым, што станцыя размешчана ў цэнтры прамысловай зоны горада і прызначалася для падвозу працоўных да заводаў.

Катэгорыя:Станцыі Самарскага метрапалітэна